Kamu bisa jelasin ke aku soal 3 Méi dalam bahasa sunda?

3 Méi nyaéta poé ka-123 dina sataun (ka-124 dina taun kabisat) dina kalénder Gregorian, sésana 242 poé.

1616 – Perjangjian Loudun mungkas Perang Sipil Perancis.

1715 – Samagaha panon poé pinuh kasawang di Éropa Kalér sarta Asia Kalér, sakumaha geus diramalkeun ku Edmond Halley, wancina ngan géséh 4 menit.

1791 – Konstitusi 3 Méi (konstitusi modérn nu munggaran di Éropa), diproklamirkeun ku Sjem (parlemén) Pasamakmuran Polandia-Lithuania.

1802 – Washington, D.C. dirasmikeun minangka hiji kota.

1808 – Perang Finisia: Swédia kaleungitan Bénténg Sveaborg ka Rusia.

1815 – Perang Neapolitan: Joachim Murat, Raja Naples kasoran ku Austria dina Patempuran Tolentino.

1830 – Jalan karéta Canterbury jeung Whitstable dibuka; jalan munggaran nu digunakeun ku karéta uap nu medalkeun tikét musiman sarta ngabogaan torowongan.

1855 – Pangjalajah Amérika, William Walker, miang ti San Fransisco dibaturan ku 60 urang piekun nalukkeun Nikaragua.

1921 – Akte Pamaréntahan Irlandia Taun 1920 disahkeun, ngabagi dua Irlandia jadi Irlandia Kalér jeung Irlandia Kidul.

1928 – Insidén Jinan dimimitian ku maotna dua welas urang sipil Jepang ku pasukan Cina di Jinan, Cina, nungtun kana pangwalesan Jepang dina poé isukna.

1937 – Margaret Mitchell meunangkeun Hadiah Pulitzer pikeun novélna "Gone With the Wind".

1942 – Perang Dunia II: Angkatan Laut Jepang nyerang Pulo Tulagi jeung Kapuloan Solomon dina babak kahiji Operasi Mo nu ngakibatkeun Patempuran Laut Koral antara Jepang ngalawan AS jeung Australia.

1945 – Perang Dunia II: Kapal-kapal Jérman nu pinuh ku tahanan perang,  Cap Arcona, Thielbek jeung Deutschland diserang ku Angkatan Udara Karajaan Inggris di Basisir Lübeck, 5.800 urang palastra.

1947 – Konstitusi bada perang Jepang mimiti lumaku, ngajamin kana pamulungan sora universal, nyabut sakabéh kakawasan Kaésar Hirohito kajaba ngan simbolis wungkul.

1960 –Muséum Gedong Anne Frank dibuka di Amsterdam, Walanda.

1978 – Surél saudug-udug nu teu dipikahayang (kadieunakeun nelah ku sebutan “spam”) dikirimkeun ku bagéan pamasaran Pausahaan Digital Equipment ka unggal alamat ARPANET di sapanjang basisir kulon AS.

1985 – Ellyas Pical ngarebut gelar juara dunia tinju kelas bantam yunior IBF ti tukang tinju Koréa Kidul, Judo Chun.

1986 – Dua puluh hiji urang palastra sarta 41 tatu sabada bom ngajelegur dina Pasawat Air Lanka 512 di Bandara Kolombo, Sri Langka.

1987 – Tabrakan ku Bobby Allison dina Jalan Supercepet Talladega, Alabama, nungtun kana digunakeunna pelat panghambat ku NASCAR dina usum satuluyna boh dina Daytona boh dina Talladega.

1999 – Bagéan wétan kidul Kota Oklahoma ancur alatan tornada F5, nelasan 45 jalma, nyideraan 665 lianna sarta ngakibatkeun karusakan saharga $1 miliar. Tornado ieu ogé ngahasilkeun angin nu pangcepetna nu kungsi kacatetkeun, kaitung kana 301 +/- 20 mpj (484 +/- 32 km/j).

2001 – Amérika Sarikat leungiteun korsina dina Komisi Hak Asasi Manusa PBB dina kala kahijina ti saprak komisi éta diadegkeun di taun 1947.

2002 – MIG-21 nu Angkatan Udara India murag niban hiji bank di Jalandhar, nelasan dalapan jalma sarta nyideraan 17 lianna.

2007 – Budak awéwé umur tilu taun, Madeleine McCan, urang Inggris, leungit di Praia da Luz, Portugal, ngamimitian kajadian “paling diwartakeunna kasus jalma leungit dina sajarah modérn”.

2013 – Aorun zhaoi, hiji dinosaurus Theropod, ti mangsa 161 juta taun katukang katimu di Tionghoa.

2015 – Dua jalma mesatkeun usaha panyerangan dina kagiatan anti-Islam di Garland, Texas, nu diayakeun dina raraga ngaréspon kana panémbakan Charlie Hebdo.

2016 – Dalapan puluh dalapan rébu jalma diévakuasi ti imah-imahna di Fort McMurray, Alberta, Kanada, nalika kahuruan nerekab ka padumukan-padumukan, ngancurkeun kira-kira 2.400 imah jeung wangunan.

2018 – Pamaréntahan Inda mastikeun kira-kira 110 jalma geus palastra dina badéy lebu di Rajastan jeung Uttar Pradesh dina salapan poé katukang.

2019 – Angin puyuh Fani narajang Nagara Bagéan Odisha, India sarta Bangladésh, nelasan 33 jalma sabada kajadian évakuasi jalma panggedé-gedéna – 1,2 juta dina 24 jam.